**Årsmelding**

**2018**

Generalforsamlingen avholdes i Riggerverkstedet på Isegran,

mandag 25. mars 2019

**Tillitsvalgte, representasjoner og medlemsoversikt**

Foreningen Fullriggeren Najaden ble formelt stiftet i april 2018, og har p.t få betalende medlemmer. Målet er at medlemsantallet er økt betydelig på neste årsmøte.

Kontingenten er i 2019 (første kontigentår) på 250,- kroner per person uavhengig av alder. Familiemedlemsskap koster kr 500,-.

**Foreningens styre og representasjon**

Styret har bestått av leder Alexander Hermansen, kasserer/økonomiansvarlig Pål Romberg, sekretær Ann-Jorid Pedersen og styremedlemmer Maya Nielsen, Tønis Sørensen, Knut Sørensen, Fredrik Engh og Frank Nilsen.

Valgkomité er Knut Sørensen (leder) og Ingar Guttormsen.

Foreningen har ingen revisjonsplikt, og er unntatt innmelding av regnskap i frivillighetsregisteret.

**Bakgrunn for stiftelsen av foreningen**

I forkant av etableringen av foreningen, ble det gjennomført et omfattende workshoparbeid for å meisle ut den videre kursen for Fullriggeren Najaden. Rundt 50 mennesker deltok på denne workshopen.

Etter mange runder ble det besluttet å legge ned aksjeselskapet og opprette en medlemsforening, da denne organiseringsformen framsto som mer hensiktsmessig på flere områder. Generalforsamling for nedleggelse av aksjeselskapet og generalforsamling for konstituering av forening og tilhørende styre, ble gjennomført i april 2018.

**Foreningens allianser og partnere**

* Foreningen er representert i Isegran Drift ved Knut Sørensen og Alexander Hermansen
* Najaden og Maritime Center Fredrikstad A/S leier Arisholmen av Fredrikstad Kommune. Holmen leies ut til almenyttige formål, hvor alle i utgangspunktet kan leie. Barn og unge prioriteres spesielt. Foreningen bidrar med dugnadsarbeid og har i løpet av 2018 nedlagt 30-40 timer til rydding og gressklipping. Dugnaden har ligget på et litt lavere enn normalt i 2018 som følge av en meget tørr sommer med lite behov for klipping. Foreningen fakturerte et honorar på kr 7500,- for innsatsen i 2018.
* Foreningen har formaliserte samarbeidsavtaler med Mormors Cafè og Visit Fredrikstad og Hvaler, og samarbeider ellers tett med en rekke andre aktører.

**Styremøter og styreoppgaver 2018**

Styret har hatt 7 styremøter siden oppstarten i april 2018, og alle styresaker er beskrevet i møtereferater. Ansvarsfordelingen i styret er som følger:

* Booking av arrangement og oppdatering av info, priser etc Maya Nielsen
* Offentlige søknader, oppfølging av vernestatus og div praktisk

ansvar Knut Sørensen

* Verving av medlemmer + teknisk nettside Fredrik Engh
* Dugnad / vedlikehold (herunder planer for dette) Frank Nilsen
* Økonomi, budsjett, konti etc Pål Romberg
* Risiko, hms, forsikringer etc Tønis Sørensen
* Sekretærarbeid, innholdsproduksjon evt annet Ann-Jorid Pedersen

**Organisering og løpende oppgaver**

Våren 2018 ble det opprettet fire komiteer i foreningen, med medlemmer i styret som ansvarlig for hver komité. Hver komitèleder har ansvar for å rekruttere et nødvendig antall deltakere og hjelpere til sin komité. Organiseringen ser p.t slik ut:

* + - **Arrangementskomité** og bookingfunksjon ledet av Maya Nielsen.

Andre deltakere p.t:Mette Bråthe og Gunnar Elseth.

Komiteen har ansvar for å arrangere egne arrangement og sikre hjelpere. Visit Fredrikstad har fått ansvaret for bookingfunksjonene ved lukkede arrangement (utleie).

* + - **Restaurerings- og dugnadskomité** ledet av Knut Sørensen. Andre deltakere p.t: Leif Erik Ellingsen.

Komiteen har ansvar for å følge kvaliteten og prioriteringene i dugnadsarbeidet, samt få fram søknader til det offentlige, følge opp Riksantikvaren og andre vernemyndigheter.

* + - **Markedsføringskomité** ledet av Ann-Jorid Pedersen. Andre deltakere p.t: Fredrik Engh og Anne Nygren. Komiteen har ansvaret for foreningens nettside, Facebookside og eventuelle markedskampanjer.
		- **Torsdagsdugnadsgjengen** ledet av Frank Nilsen og Alexander Hermansen. Hver torsdag formiddag samles en betydelig gjeng for å jobbe med restaurering og vedlikehold av skuta. Gjengen påtar seg også noen eksterne oppgaver mot betaling, etter kapasitet. Dugnadsgjengen har dessuten jobbet med å istandsette en av to originale barkasser på oppdrag fra kommunen med samarbeidspartnere.
		- **Tirsdagsdugnadsgjengen** ledet av Mette Bråthe. Hver tirsdag kveld samles en mindre gjeng for å lage maritime gjenstander som skal selges til inntekt for Najaden, og/eller brukes i opplæringsøyemed, på arrangementer etc. Så langt har dette arbeidet hovedsakelig bestått av taufletting.

**Vedlikeholdet av skuta**

I løpet av 2018 er følgende gjort av vedlikeholdsarbeid på Najaden:

* Skuta er malt både utvendig og innvendig.
* Innredet verksted og lagerrom.
* Messingdetaljer pusset og vedlikeholdes.
* Bysse under dekk akter pusset opp.
* Påbegynt innredning av bysse på dekk.
* Daviter akter demontert og pusset opp.
* Montering og demontering av vinterpressening og solseil.
* Fjerne rust og råte.
* Vask og rydding.

**Andre gjennomførte tiltak i 2018**

I løpet av 2018 er følgende tiltak igangsatt:

* Det er montert en nøkkelboks på skuta
* Det er foretatt enkelt vedlikehold av brygger, aggregat og strømanlegg.
* Det er inngått samarbeidsavtaler med Mormors Kafe i Gamlbeyen og Magasinet Kafe på Isegran.
* Foreningen er innmeldt i Visit Fredrikstad og har signert samarbeidsavtale med denne.
* Lageret på Jotne er gjennomgått og avtaler ryddet i.
* Skuta er nå forsikret og det er etablert HMS-regler for driften.
* Det er etablert eget betalingssystem på egne arrangement tilskrevet foreningen.
* Det er gjort forbedringer på Facebook- og nettside.
* Vår- og vinterforberedelser er gjennomført (blant annet takpresenning etc)
* Det er utarbeidet et konsept for permanent tak og scene om bord. Det jobbes nå med finansiering av dette.
* Forberedelser til Tall Ships Races og deltakelse i arbeidsgruppe ved Knut Sørensen m.fl. Det er sendt en rekke søknader om støtte til restaurering av skuta. Fredrikstad Kommune innvilget kr 85 000,- ved utgangen av 2018. Søknader ligger inne hos Riksantikvaren og Østfold fylkeskommune, samt søknad om tippemidler, men disse besvares først i 2019. Søknad om reduksjon eller fritak for havneavgift til Borg Havn i 2018 førte til 50% reduksjon på bryggeavgift.
* Det jobbes med en omfattende restaureringsplan for Najaden, noe som er nødvendig for å kunne sende søknader av en viss størrelse og til dels også for å oppnå sponsorater. Planen forventes ferdigstilt innen utgangen av oktober 2019, og den vil legges til grunn for nye søknader mot Riksantikvaren og andre.
* Det er også jobbet noe med private sponsorater i 2018. Vi har mottatt penger fra Lions (20 000) og Sparebankstiftelsen (50 000) i 2018. Pengene har gått til verktøy og dugnadsmaterialer. Dette arbeidet vil fortsette i 2019.

**Status på søknader og finansiering**

* *Søkt Fredrikstad kommune:*

Tilstandsrapport kr 125.000,- Innvilget kr 85.000,-

* *Søkt Østfold fylkeskommune:*

Delprosjekt 1- tilstandsrapport, restaureringsplan og teknisk historisk dokumentasjon.

Delprosjekt 2 - Materialer til restaurering

Kr 270.000,-. Ikke ferdigbehandlet.

* *Søkt Riksantikvaren*

Delprosjekt 1- tilstandsrapport, restaureringsplan og teknisk historisk dokumentasjon.

Delprosjekt 2 - Materialer til restaurering Delprosjekt 2 - Tak over dekket

Kr 500.000,- Ikke ferdigbehandlet

**Arrangement og utleie 2018**

Det har vært 19 arrangement om bord i 2018. Av egne arrangement, er følgende de største:

**2. PINSEDAG** (juni)

Åpen skute med omvisning, minimarked om bord, kaker og vafler og enkle aktiviteter.

Egen servering og salg av Najadenprodukter.

**CORNELIS-CABARET** (juli-august)

Helt siden 2005 har Alexander Hermansen produsert CornelisCabaret på somrene i Fredrikstad, siden 2015 ombord på Najaden. De siste to årene har august vært reservert til dette, noe som har vist seg som et godt tidspunkt. Ingen arena er vel så flott som Najaden, og location er helt klart med på å gjøre produktet unikt. Innholdet i cabareten, svensk visekunst på sitt aller beste, er som skapt for en fullrigger med "Tre Kronor" i baugen. Samarbeidet med Mormors Cafe er også en suksessfaktor, og i 2018 lanserte vi matservering ombord i forkant av forestillingene - en stor suksess! CornelisCabaret produseres også i 2019, og det er lagt opp til 10 forestillinger.

**BARNAS DAG (16. september)**

Vanligvis har Barnas dag vært i regi av Østfoldmuseene, men i år hadde de planlagt å ha Barnas Dag på Kongsten Fort i stedet, dermed fikk ikke Seilskutenes Venner/Urda/Najaden invitasjon til å bidra med noe på Isegran. Da Cafe Magasinet gikk ut med et eget arrangement på Facebook om Barnas dag på Isegran, ble det likevel trommet sammen frivillige fra Isegran. (Urda og Hvaler hadde også sine stands åpne). Dermed åpnet vi skuta for besøk og salg av vafler, kaker, og andre Najadenartikler. Og i hengekøyene under dekk ble det arrangert historiefortelling med sjørøversmak av Camilla Eidsvold. Det ble foreslått av de som var med som frivillige den dagen at vi burde lage et eget Najaden-skuespill/historie som fortelles for barna, og at de som jobber ombord har på seg antrekk som tilsvarer tiden skuta var bygd. Najaden T-skjortene er fine, men på Barnas dag kunne vi kanskje trå til med noe mer sjørøverisk. Dette vil det jobbes videre med i 2019.

**Styrets vurdering av 2018**

Styret har brukt tiden dette oppstartsåret med å få orden på en del grunnleggende ting og til å samle troppene. Vi kan si at det som går bra, går veldig bra. Men det som ikke går så bra, går egentlig ganske dårlig. Vi lykkes godt med å samle folk til dugnad og praktisk innsats, men vi sliter med å skaffe penger og sponsorer. Det har også vært utfordrende å få styret til å arbeide så effektivt og godt med administrative oppgaver som vi ønsker og har behov for. Vi har også slitt med å håndtere dette med koordinering av mennesker og informasjonsflyt. Vi har nå fått et medlemssystem på plass, og når det har gått seg til, håper vi at det vil hjelpe på.

**Neste periode, 2019**

Vi mener vi også i 2019 må holde oss på dagens aktivitetsnivå i foreningen, men er åpen for nye tanker og ikke minst flere hjelpende hender. Ønsket er å gire opp aktiviteten i 2020 og framover, men da trenger vi mer penger, flere medlemmer, flere hjelpere og bedre rutiner på det administrative arbeidet. Dette, i tillegg til videre opprustning og vedlikehold av skuta, blir viktige oppgaver å løse i 2019. I tillegg vil vi se på mulighetene for å lage vårt eget kulturelle innhold (bl.a sjørøverkonsept for barn) og øke produksjonen av håndlagde salgsartikler.

*01. mars 2019*

*Styret v/ sekretær*

*Ann-Jorid Pedersen*